Miloš Alexander Bazovský

Miloš Alexander Bazovský (* 11. január 1899, Turany – † 15. december 1968, Trenčín) bol významný slovenský maliar, jeden z najreprezentatívnejších predstaviteľov slovenského maliarstva a grafiky 20. storočia. Jeho inšpiráciou bolo ľudové umenie. Vytváral sugestívne diela baladickej poetickosti. Pre svoj novátorský umelecký prejav patrí k zakladateľom slovenskej moderny. 

 Rodina 
 otec Koloman Bazovský - učiteľ v Turanoch
 matka Mária rod. Molnárova

 Život 
Študoval na Akadémii výtvarných umení v Budapešti, na Akadémii výtvarných umení v Prahe ako aj na súkromnej maliarskej škole vo Viedni.

Bazovský musel z Martina odísť so škandálom, hoci tu býval s prestávkami od r. 1931 a pomáhal vytvoriť z tohto mesta slovenské výtvarnícke centrum. Zničujúci nápor naňho, ktorý sa datoval najmä od pamätného roku 1952, sa vystupňoval natoľko, že r. 1957 sa z Martina odsťahoval nadobro. Vyčnieval totiž z konvenčného, ba konformistického radu. Potom sa Martin ako centrum výtvarníkov začal zákonite rozpadať: nevydržali tu dlho ani členovia Skupiny Mikuláša Galandu, ktorí si Martin práve na jeseň r. 1957 zvolili za miesto svojho založenia.

 Významné diela 
 Detvianska melódia
 Detviansky laz
 Na horný koniec
 Horúci deň
 Námestie
 Z paše
 Žltý most
 Malatiná
 Večer na dedine
 Pohľad na Kriváň

 Externé odkazy 
 Výstavy Miloša Alexandra Bazovského  v Artfacts.net 
 Záznam o narodení a krste v matrike riadok 9 - evanjelická farnosť Turany; pokrstený ako Miloslav Alexander Bazovsky
 Diela Miloša Bazovského v SNG 
 Životopis  na nedbalka.sk 


Kategória:Slovenskí maliari
Kategória:Česko-slovenskí národní umelci
Kategória:Osobnosti z Turian